איך לבחור באוזניות אלחוטיות שיתחברו למגוון רחב של מכשירים?
החדשות הטובות הן שקישוריות Bluetooth זאת טכנולוגיה יעילה, אמינה ופשוטה לשימוש. כל עוד יש לכם מכשיר שתומך ב-Bluetooth ואוזניות אלחוטיות שפועלות עם שיטת הקישוריות הזאת, אז אתם מסודרים. לא משנה אם מדובר בסמארטפון, טאבלט, או טלוויזיה חכמה, תוכלו לחבר כל מכשיר תומך לאוזניות שלכם בעזרת קישוריות Bluetooth.
ועוד לא שמעתם את החלק הטוב ביותר. אוזניות מסוימות מגיעות עם התקן NFC שמאפשר לקשר בצורה מיידית בין האוזניות למגוון רחב של מכשירים שתומכים בטכנולוגיה הזאת.
he
איך לקשר אוזניות אלחוטיות לסמארטפון שלכם?
מדובר בתהליך פשוט ומהיר שכל אחד יוכל להסתדר איתו. קודם כל תצטרכו להפעיל את קישוריות ה-Bluetooth בטלפון הנייד ולהדליק את האוזניות. לאחר שהפעלתם את איתור ה-Bluetooth של הסמארטפון, תאתרו את האוזניות ותאשרו את החיבור. זה כל הסיפור. שימו לב שבעת קישור הסמארטפון לאוזניות ייתכן שתידרשו להזין קוד מיוחד. ברוב הפלאפונים קוד הגישה להתקן הוא 0000 או 1234.
he
האם אוזניות Bose הן הטובות ביותר?
אני נוטה להגיד שכן, אבל אני לא יכול לקבוע זאת באופן חד משמעי. לא בדקתי כל אוזניה אלחוטית שקיימת בשוק, אבל בין הדגמים שמופיעים בסקירה הזאת- מותג Bose פשוט רמה אחת מעל כולם.
he
האם אוזניות חוטיות בטוחות יותר לשימוש מאוזניות אלחוטיות?
אני לא טוען שאוזניות אלחוטיות הן מאוד מסוכנות, אבל כל חשיפה לקרינה יכולה לסכן את בריאותכם. אי אפשר לברוח מהעובדה ששימוש ממושך בקישוריות Bluetooth יכול לגרום לנזק בריאותי, מה שאומר שאוזניות רגילות בטוחות יותר לשימוש מאוזניות אלחוטיות. זה ממש לא אומר שצריך להימנע משימוש באוזניות אלחוטיות, אבל לא צריך להגזים.
he
האם ניתן להשתמש באוזניות אלחוטיות במהלך פעילות גופנית?
בלי שום בעיה. אוזניות אלחוטיות ישתלבו היטב בכל אימון גופני. הבונוס הגדול שהן מגיעות ללא חוט מסורבל שיגביל את תנועתכם ויפריע לכם במהלך האימון.
he
האם ניתן להשתמש באוזניות אלחוטיות לצפייה בטלוויזיה?
אם הטלוויזיה שלכם תומכת בקישוריות Bluetooth, תוכלו לחבר אותה בקלות ובמהירות לאוזניות האלחוטיות שלכם ולהשתמש בהן כדי לצפות בסדרות ובסרטים האהובים עליכם.
he
האם ניתן להשתמש באוזניות למשחקי מחשב?
אוזניות מספקות צלילים חדים, נקיים ועשירים יותר. מבחינת איכות הסאונד הן אוכלות בלי מלח את האוזניות החוטיות המיושנות יותר. אוזניות אלחוטיות ישדרגו את חווית המשחק שלכם ויקפיצו אותה לרמה הבאה. כל גיימר שמכבד את עצמו צריך להשתמש באוזניות שיגרמו לו להרגיש כאילו הוא נמצא בתוך המשחק. תוכלו למצוא אוזניות גיימינג מיוחדות שפותחו במיוחד למשחקי מחשב ומספקות חוויה עוצמתית ומציאותית יותר.
he
האם עדיף להשקיע באוזניות פרימיום יקרות?
התשובה הקצרה היא כן. על איכות צריך לשלם. רוב האנשים לא יתחרטו שהם שילמו טיפה יותר על חווית השמיעה הטובה ביותר שיש. אבל יש כמה מקרים יוצאים מהכלל. אם אינכם משתמשים מקצועיים ובררנים שזקוקים לפיצ’רים המתקדמים ביותר ומסוגלים להבחין בכל הבדל דק ועדין באיכות הסאונד, ייתכן שתוכלו לוותר על מותגים יוקרתיים כמו Sony ו-Bose. אם אתם לגמרי מרוצים מאיכות הצליל של מותגים פחות ידועים ויקרים, אין כל סיבה שתשלמו יותר! למרות שאיכות הסאונד זה ללא ספק השיקול החשוב ביותר ברכישת אוזניות, כמובן שגם התקציב וההעדפות שלכם משחקים תפקיד חשוב.
he
האם קיימות אוזניות אלחוטיות שתומכות בקישוריות Bluetooth 5.0?
רוב האוזניות האלחוטיות תומכות בגרסאות 4.0 או 4.1 של קישוריות Bluetooth. התקן החמישי והאחרון של חיבור Bluetooth מספק מהירות וטווח פעולה משופרים ובהדרגה יותר ויותר דגמים מתחילים להטמיע את הטכנולוגיה הזאת.
he
כיצד עובדת טכנולוגיית ביטול רעשים?
אם אתם רוצים להתנתק מהסביבה ולנטרל כל רעש שמגיע מבחוץ, אין תחליף לביטול רעשים אקטיבי. הדבר האחרון שאתם רוצים זה לשמוע מנועי אוטובוס, מאווררים, סירנות של רכבי חירום או רעשי רקע אחרים שיפריעו לכם ליהנות מהמוזיקה האהובה עליכם או לנהל שיחה. אוזניות שמצוידות במנגנון הזה יאפשרו לכם ליהנות ממוזיקה או לנהל שיחה ללא כל הפרעה והסחת דעת בסביבה הומה ורועשת במיוחד. איך זה עובד? באוזניות מהסוג הזה מותקנים מיקרופונים שמזהים רעשי רקע שמגיעים מהסביבה, מנתחים אותם ומשדרים גל קול שמנטרל אותם.
בעוד שהטכנולוגיה הזאת תשפר בצורה ניכרת את חווית ההאזנה שלכם, היא גם תרוקן את הסוללה בקצב מהיר. לכן אוזניות שמגיעות עם המנגנון המתקדם הזה מצוידות בסוללות עוצמתיות יותר או שפשוט תצטרכו לטעון אותן בתדירות גבוהה יותר.
he
כמה שנים מחזיקות מעמד אוזניות אלחוטיות?
אוזניות קשת בעלות תוחלת חיים ארוכה יותר מאוזניות כפתור שנכנסות לתוך האוזן. האוזניות הקטנות האלה מאוד עדינות ושבריריות, בעוד שאוזניות קשת הרבה יותר עמידות ומצוידות בטכנולוגיה מתקדמת ואמינה יותר שמאפשרת תקשורת טובה יותר ללא הפרעות. רוב האנשים רוכשים אוזניות חדשות לא בגלל שהקודמות נשברו או יצאו מכלל שימוש, אלא בגלל שהם רוצים להשתדרג לדגם משוכלל וחדיש יותר שמציע איכות שמע משופרת.
he
מה ההבדל בין אוזניות אלחוטיות לאוזניות Bluetooth?
האדם הממוצע לא מבדיל בין אוזניות אלחוטיות לאוזניות Bluetooth. אבל מבחינה טכנית, אוזניות אלחוטיות יכולות לתמוך בצורות ושיטות אחרות של תקשורת אלחוטית כמו תדר רדיו (RF) וטכנולוגיית חיבור במגע (NFC).
he
מהו גודל האוזניות הטוב ביותר?
השאלה הזאת חוזרת על עצמה שוב ושוב והגיע הזמן לסגור את הנושא הזה פעם אחת ולתמיד: אוזניות אלחוטיות בגודל של 40 מילימטר יתאימו כמעט לכל גדלי וצורות הראש.
אתם חייבים לוודא שהאוזניות שאתם קונים יבואו בגודל הנוח והמתאים עבורכם. היבטים כמו משקל פחות חשובים מאיכות הצליל וניתן להתפשר עליו, אבל אוזניות בגודל הלא נכון יהרסו את חווית ההאזנה שלכם.
אוזניות גדולות מדי לא רק גורמות לחוסר נוחות, אלא גם יכולות ללחוץ על האוזניים והראש שלכם ולפגוע בבריאותכם בשימוש ממושך. למעט נסיבות מיוחדות ושימוש מקצועי לצרכים ספציפיים, הגודל המומלץ הוא 40 מילימטר. הגודל הזה הוא ללא ספק ההימור הבטוח ביותר עבור רוב האנשים.
he